text: Li péres fu preudom et hounerés,
   Diu ama bien, si maintint carité;
   Mais li fius fu meldres de lui assés.
   A son vivant servi si Damedé
   Qu’en blanc argent et en or esmeré
   En gist li cors a Roume la cité:
   Tout cil le sévent ki a Roume ont alé
   Et cerkié ont par les maistres autés.
   Li siens moustiers ne fu mie obliés.
   Puis icel jour que Dius nos vint sauver,
   Nostre ancissour orent crestienté,
   Fu nés uns sires a Roume la cité,
   Rices hom fu de grant nobilité ;
   Pour çou vous di, d’un sien fil voel parler.
  